15. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 160 της 11/21 Δεκ. 1962 (ΦΕΚ Α΄ 216) Περί της ανάγκης καλλιτέρας εξυπηρετήσεως των εσωτερικών θαλασσίων συγκοινωνιών. Λαβόν υπ’ όψιν: α)σχετικήν εισήγησιν του Υπουργού Εμπορικής Ναυτιλίας, β)την ανάγκην της καλλιτέρας εξυπηρετήσεως των εσωτερικών θαλασσίων συγκοινωνιών χάριν του Δημοσίου συμφέροντος, αποφασίζει: 1.Ο εφοπλιστής παντός ελληνικού επιβατηγού πλοίου ολικής χωρητικότητος κατωτέρας των 3.200 κόρων υποχρεούται να υποβολή εντός των νομίμων προθεσμιών, εις το Υπουργείο Εμπορικής Ναυτιλίας (Υ.Ε.Ν.) δήλωσιν εμφαίνουσαν τα δρομολόγια εσωτερικών θαλασσίων συγκοινωνιών, άτινα πρόκειται να εκτελέση κατά την αντίστοιχον περίοδον. Εις την ανωτέρω υποχρέωσιν υποβολής δηλώσεως υπόκεινται και οι εφοπλισταί οι  (Αντί της σελ. 362,01(α) Σελ. 362,01(β) 217-009 Ακτοπλοΐα 19.Δ.γ.12-15 προτιθέμενοι όπως εκτελέσωσι δια των πλοίων των περιηγητικούς πλόας περιλαμβανομένων και τούτων εις την έννοιαν των δρομολογίων. 2.Η εν τη προηγουμένη παραγράφω δήλωσις είναι απαράδεκτος εάν δεν συνοδεύεται και υπό διπλοτύπου καταβολής εις το Δημόσιον Ταμείον παραβόλου εκ δραχ. 10.000 κατά δρομολογούμενον πλοίον. 3.Τα κατά την παρ. 1 προτεινόμενα δρομολόγια υπόκεινται εις την έγκρισιν του Υπουργού Εμπορικής Ναυτιλίας δικαιουμένου μετά γνώμην της Επιτροπής Δρομολογίων, περί ης το άρθρ. 10 του Α.Ν. 756/48, εφ’ όσον συγκοινωνιακαί και τουριστικαί ανάγκαι το επιβάλλουν και προς εξυπηρέτησιν του δημοσίου συμφέροντος. α)Να εγκρίνη το αιτούμενον δρομολόγιον εφ’ όσον διατίθεται το κατάλληλον από απόψεως ασφαλείας, ηλικίας, χωρητικότητος, ταχύτητος και ανέσεων, υπό τας συγχρόνους περί αυτών απαιτήσεις και ανάγκας των εξυπηρετουμένων λιμένων επιβατηγόν σκάφος. β)Να τροποποιή το προταθέν δρομολόγιον δια της προσθήκης ή αφαιρέσεως μέχρι δυο προσεγγίσεων και γ)Να μη εγκρίνη παντάπασιν το αιτούμενον δρομολόγιον. 4.Η μη συμμόρφωσις των πλοιοκτητών ή εφοπλιστών προς τας ανωτέρω διατάξεις συνεπάγεται κατ’ αυτών τας υπό του άρθρ. 2 του Α.Ν. 1091/38 προβλεπομένας κυρώσεις. Επί πλέον η συμμόρφωσις προς τα κατά την παρ. 3 εγκριθέντα δρομολόγια ή η καθ’ οιονδήποτε τρόπον παραβίασις τούτων επάγεται, εκτός των ανωτέρω κυρώσεων και κατάπτωσιν του κατά την παρ. 2 παραβόλου υπέρ του Δημοσίου, διατασσομένην δια πράξεως του Υπουργού Εμπορικής Ναυτιλίας. Εν τη περιπτώσει ταύτη δια την συνέχισιν και εκτέλεσιν των δρομολογίων του πλοίου απαιτείται η υποβολή σχετικής αιτήσεως και νέα κατάθεσις του κατά την παρ. 2 παραβόλου. 5.Εις την υπό του άρθρ. 10 του Α.Ν. 756/1948 Επιτροπήν προστίθενται ο Γενικός Γραμματεύς, Υ.Ε.Ν., όστις οσάκις παρίσταται προεδρεύει, ο Νομικός Σύμβουλος Υ.Ε.Ν., και εις Διευθυντής του Ε.Ο.Τ. Εις την Επιτροπήν συμμετέχει επίσης καλούμενος και ο Γενικός Γραμματεύς του Ε.Ο.Τ. κατά την συζήτησιν θεμάτων αφορώντων κύρια δρομολόγια ακτοπλοϊκών γραμμών ή άλλων θεμάτων γενικού ενδιαφέροντος. Σελ. 362,02(β) 6.Η παρούσα πράξις έχει εφαρμογήν και δια τα δρομολόγια της θερινής περιόδου 1963, της προθεσμίας υποβολής των σχετικών δηλώσεων, των εφοπλιστών κατά τας διατάξεις της παρούσης, οριζομένης μέχρι 31.12.1962. Η παρούσα κυρωθήσεται δια Νόμου μερίμνη του Υπουργού Εμπορικής Ναυτιλίας. 